Kernkapasiteite van die predikant as missionale leier in die vorming van 'n missionale gemeentekultuur
Cordier, Gert Stefanus
Die doelwit met hierdie navorsing is die identifisering van die kernkapasiteite waaroor 'n predikant as missionale leier binne 'n hoofstroomgemeente moet beskik ten einde die gemeente suksesvol te kan begelei in die vorming van 'n missionale gemeentekultuur en bedieningspraktyk. Die navorsing word gedoen binne die konteks van die groot paradigmatiese skuiwe in die missiologie sedert die middel van die vorige eeu, soos dit deur Leslie Newbigin geïnisieer, deur David Bosch aangevul en versterk, en deur die Gospel and Our Culture Network verder gevoer en uitgewerk word. Die missio Dei vorm die vertrekpunt vir 'n missionale ekklesiologie. Sending is nie 'n aktiwiteit van die kerk nie, maar die handeling van God Drie-enig. Die funksie van die kerk is deelname aan die missio Dei in die wêreld en ganse skepping. Missionale leierskap setel nie in 'n individu of amp nie, maar ontvang sy gesag van God en is gegee aan die geloofsgemeenskap. Sodanige leierskap vervul 'n funksie radikaal verskillend van die tradisionele of kontemporêre definisie van leierskap. Missionale leierskap is in wese geloofsonderskeidend en geloofsvormend van aard en vorm binne die geloofsgemeenskap die kennis, vaardighede, houdinge en gewoontes ten einde die geloofsgemeenskap individueel en korporatief te bemagtig vir die onderskeiding van en deelname aan die missio Dei binne die daaglikse konteks waarbinne God die gemeente roep, vorm en stuur. Vanuit die rol wat histories en ampshalwe aan die predikant in 'n hoofstroomgemeente toegeken word, vervul die predikant 'n sleutelfunksie ten einde die gemeente suksesvol te kan begelei in die proses van aanpassende verandering en missionale gemeentevorming. 'n Kwalitatief empiriese ondersoek by gemeentes binne die Suider-Afrikaanse Vennootskap vir Gestuurde Gemeentes (SAVGG) ondersoek die kernkapasiteite wat vir die predikant as missionale leier nodig is. Die ondersoek onderskei vier verskillende rolle vir die predikant as missionale leier: die predikant as apostel of gestuurde; die predikant as teoloog en taalskepper; die predikant as fasiliteerder en begeleier van die proses van aanpassende kultuurverandering; en die predikant as geestelike begeleier en mentor. Die navorsing onderskei voorts die verskillende kapasiteite (kennis, vaardighede houdinge, en gewoontes) wat kernbelangrik is vir die predikant vir die vervulling van hierdie viervoudige rol op weg na missionale gemeentevorming.
Name: Cordier_Kernkapas ...
Missionale kerk en missionale eredienste. 'n Refleksie op Leonard Sweet se 'Giving blood. a fresh papradigm for preaching'
Niemandt, Cornelius Johannes Petrus (Nelus) (SAKOV, 2014)
This research concentrated on the worldwide ecumenical, and emerging South African, interest in missional ecclesiology; as this missional renaissance does have important implications when considering the development of a ...
Missionale kerk-wees en die benutting van die Internet in die plaaslike gemeente met spesifieke verwysing na die webblad (Afrikaans)
Lazenby, Martin John (University of Pretoria, 2013-04-18)
AFRIKAANS: Om Kerk van Jesus Christus op aarde te wees, vra dat daar altyd van twee werklikhede kennis geneem word naamlik die Bybelse ekklesiologie en die aardse konteks waarin hierdie ekklesiologie elke dag in die mens ...
'n Evaluasie van teologiese opleiding in die Nederduitsch Hervormde Kerk van Afrika in die lig van 'n missionale ekklesiologie
Niemandt, Doret (University of Pretoria, 2015)
Daar is tans 'n heersende missionale ekklesiologie in die Nederduitsch Hervormde Kerk van Afrika (NHKA). Hervormde teoloë is eens dat dit die ware wese en roeping van die kerk uitspel. Die uitdaging is nou om hierdie ...